Szidással magyarázzák a sok igazoltatást a rendõrök
Fejmosást kaphat az a rendõr, aki nem ad le elég formanyomtatványt az általa igazoltatott személyekrõl, hiszen ez azt mutatja, nem végezte elég aktívan a munkáját - állítják közterületen dolgozó rendõrök. A rendõri vezetés szerint csak meghatározott esetekben kell kiállítani igazoltatólapot, és ezek mennyisége csak részben alapja a teljesítmény megítélésének, hiszen a minõség is számít. A rendõrség szerint mindenestre az állampolgároknak növeli a biztonságérzetét, ha minél több embertõl elkérik személyi igazolványát.
Bárkit igazoltathat a rendõr a törvények szerint, ha meg kell állapítania a személyazonosságát, azonban ezt nem minden esetben kell adminisztrálni. A szolgálati szabályzat szerint csak akkor kell kitölteni az úgynevezett igazoltatólapot a megállított személyrõl, ha erre szükség lehet valamilyen további intézkedéshez, vagy más okból ez indokolt. Ilyen például, ha egy körözött személy akad fenn az ellenõrzésen, ami az intézkedések egyik legfõbb célja.

A gyakorlat azonban azt mutatja, hogy a közterületen dolgozó rendõröknek tanácsos a formanyomtatvány kitöltésével bajlódniuk, mert ez lehet az alapja annak, hogy felettesük megdicséri vagy leszúrja õket. Nincs ugyan elõírt norma arra nézve, mennyi a napi igazoltatandó emberek száma, az [origo]-nak név nélkül nyilatkozó rendõrök viszont azt mondták, igenis közrejátszik az elvégzett intézkedések száma munkájuk megítélésében.

Az igazoltatások számából kiderül, ki mennyire ügyködött, mindenki tudja, hogy egy adott járõrútvonalon vagy területen ez mennyi szokott lenni - magyarázta az egyik fõvárosi õrsön dolgozó rendõr, hozzátéve, hogy elsõsorban persze az tûnik fel, ha ettõl elmarad a teljesítmény. Ha valahol egy hét alatt mondjuk tíz embert szoktunk igazoltatni, valaki meg egy lapot ad le, akkor a fõnökünk azért csak megkérdezi, hogy mégis mit csinált helyette - erõsítette meg az egyik megyeszékhelyen dolgozó kollégája is.

Nem árt, de nincs elõírva

Az ORFK álláspontja szerint elítélendõ, ha egy parancsnok az intézkedési aktivitás, illetve az egyes rendõrök teljesítményének lemérése érdekében kéri az igazoltatólapok kiállítását - mondta az [origo]-nak Komáromi Endre, az ORFK közrendvédelmi és közlekedésrendészeti fõosztályának vezetõje. "Bizonyos körülmények között elképzelhetõ, hogy egy rendõr munkájának megítéléséhez az általa kitöltött igazoltatólapok száma is adalékul szolgálhat, de hangsúlyoznom kell, hogy ez a tevékenység a rendõri munkának csak nagyon kis része, értékelése valójában csak parancsnoki mérlegelés tárgya" - közölte. Ezen túlmenõen persze azt is nézik, érkeznek-e az igazoltatást kifogásoló állampolgári panaszok.

Komáromi Endre szerint valójában a minõség is számít, nem csak a mennyiség, hiszen nem lehet az igazoltatólapok száma alapján következtetni az eredményességre. Hiszen számos, pontosan nem mérhetõ eredménye is lehet az igazoltatásoknak, például így nagyobb lesz az állampolgárok biztonságérzete, vagy adott területen csökken a bûnügyi fertõzöttség - tette hozzá.

Kimutatásokat vezetnek

Az eljárásrend szerint a kitöltött formanyomtatványokat a napi szolgálat végeztével minden rendõr leadja, amit az úgynevezett beszámoltató parancsnoka továbbít az erre illetékes szervnek, ahol elektronikusan rögzítik a felvett adatokat. A közlekedésrendészeti fõosztály országos és megyénkénti bontásban így kimutatásokat vezet arról, hol mennyire aktívak az igazoltató rendõrök, a rögzített adatok vissza is kereshetõk. Magukat az igazoltatólapokat viszont megsemmisítik.
rendõr személyi igazolvány rendõrség ORFK Szervezett Bûnözés Elleni Igazgatósága